બોલિવૂડ સ્ટાર અક્ષય કુમારની ફિલ્મ ‘ગોલ્ડ’નું ટીઝર રિલીઝ કરી દેવામાં આવ્યું છે. ટીઝરમાં અક્ષય કુમાર એક હોકી પ્લેયરના રૂપમાં જોવા મળી રહ્યો છે. ફિલ્મની વાર્તા 1946થી લઈને 1948 વચ્ચેની છે. આ ફિલ્મ અક્ષય કુમાર પર બેસ્ડ છે, જે એક બંગાળી વ્યક્તિનું પાત્ર ભજવી રહ્યો છે. ટીઝરની શરૂઆતમાં જ અક્ષય કુમારનો એક ડાયલોગ આવે છે, ‘હમ હોકી સે પ્યાર કરતે હૈ, અપને દેશ સે પ્યાર કરતે હૈ,…’ આ ફિલ્મને રીમ કાગતીએ ડિરેક્ટ કરી છે. જેમાં ભારતે ઓલિમ્પિક ગેમ્સમાં જીતેલા પહેલા ગોલ્ડ મેડલની વાર્તા છે. ફિલ્મની વાર્તા 1948ની આસપાસ ફરે છે. જ્યારે આઝાદ ભારતે પહેલી વખત ઓલિમ્પિક ગેમ્સમાં ભાગ લીધો હતો. ફિલ્મ 15 ઓગસ્ટ 2018ના રોજ રિલીઝ થશે.